ประกาศกระทรวงสาธารณสุขประกาศกระทรวงสาธารณสุขเรื่องการใช้อำนาจ การดำเนินการ วิธีการปฏิบัติหน้าที่และคุณสมบัติของพนักงานเจ้าหน้าที่พ.ศ. ๒๕๖๐ โดยที่เป็นการสมควรกำหนดหลักเกณฑ์การแต่งตั้งพนักงานเจ้าหน้าที่และกำหนดหลักเกณฑ์การปฏิบัติงานของพนักงานเจ้าหน้าที่ในการกำกับดูแลให้เป็นไปตามพระราชบัญญัติเชื้อโรคและพิษจากสัตว์พ.ศ. ๒๕๕๘อาศัยอำนาจตามความในมาตรา ๕ วรรคหนึ่ง ประกอบกับมาตรา ๖ (๑๗)และมาตรา ๔๑ วรรคสอง แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘รัฐมนตรีว่าการกระทรวงสาธารณสุข โดยคำแนะนำของคณะกรรมการเชื้อโรคและพิษจากสัตว์จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงสาธารณสุข เรื่อง การใช้อำนาจ การดำเนินการวิธีการปฏิบัติหน้าที่ และคุณสมบัติของพนักงานเจ้าหน้าที่ พ.ศ. ๒๕๖๐ข้อ ๒[๑] ประกาศนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปหมวด ๑คุณสมบัติและการแต่งตั้งพนักงานเจ้าหน้าที่ ข้อ ๓ ให้มีพนักงานเจ้าหน้าที่ตามพระราชบัญญัติเชื้อโรคและพิษจากสัตว์พ.ศ. ๒๕๕๘ ดังต่อไปนี้(๑) พนักงานเจ้าหน้าที่ระดับ ๑(๒) พนักงานเจ้าหน้าที่ระดับ ๒(๓) พนักงานเจ้าหน้าที่พิเศษข้อ ๔ พนักงานเจ้าหน้าที่ระดับ ๑ให้แต่งตั้งจากข้าราชการระดับปฏิบัติการขึ้นไป สังกัดกรมวิทยาศาสตร์การแพทย์กรมควบคุมโรค หรือสังกัดสำนักงานสาธารณสุขจังหวัด สำนักงานปลัดกระทรวงสาธารณสุขโดยต้องมีคุณสมบัติ ดังต่อไปนี้พนักงานเจ้าหน้าที่ระดับ ๑ ต้องมีคุณสมบัติ ดังต่อไปนี้(๑)สำเร็จการศึกษาไม่น้อยกว่าระดับปริญญาตรีสาขาแพทยศาสตร์ สัตวแพทยศาสตร์ทันตแพทยศาสตร์ เภสัชศาสตร์ เทคนิคการแพทย์ เทคนิคการสัตวแพทย์ พยาบาลศาสตร์ วิทยาศาสตร์การแพทย์วิทยาศาสตร์ หรือสาขาอื่นที่เกี่ยวข้อง(๒) ผ่านการประเมินความรู้ความสามารถหรือการทดสอบตามหลักสูตรและหลักเกณฑ์ที่อธิบดีประกาศกำหนดข้อ ๕ พนักงานเจ้าหน้าที่ระดับ ๒ให้แต่งตั้งจากผู้ซึ่งดำรงตำแหน่งหรือมีคุณสมบัติ ดังต่อไปนี้ให้พนักงานเจ้าหน้าที่ระดับ ๒ ดังต่อไปนี้ปฏิบัติหน้าที่ในราชอาณาจักร(๑) ปลัดกระทรวงสาธารณสุข(๒) รองปลัดกระทรวงสาธารณสุข(๓) อธิบดีกรมวิทยาศาสตร์การแพทย์(๔) รองอธิบดีกรมวิทยาศาสตร์การแพทย์(๕)ผู้อำนวยการกองหรือเทียบเท่าและนิติกรในส่วนกลางของกรมวิทยาศาสตร์การแพทย์(๖)ข้าราชการสังกัดกรมวิทยาศาสตร์การแพทย์ซึ่งดำรงตำแหน่งตั้งแต่ระดับชำนาญการขึ้นไป และผ่านการประเมินความรู้ความสามารถหรือการทดสอบตามหลักสูตรและหลักเกณฑ์ที่อธิบดีประกาศกำหนดให้พนักงานเจ้าหน้าที่ระดับ ๒ ดังต่อไปนี้ปฏิบัติหน้าที่ในเขตพื้นที่รับผิดชอบ(๑) ผู้อำนวยการศูนย์วิทยาศาสตร์การแพทย์กรมวิทยาศาสตร์การแพทย์(๒)ข้าราชการสังกัดศูนย์วิทยาศาสตร์การแพทย์ กรมวิทยาศาสตร์การแพทย์ ซึ่งดำรงตำแหน่งตั้งแต่ระดับชำนาญการขึ้นไปและผ่านการประเมินความรู้ความสามารถหรือการทดสอบตามหลักสูตร และหลักเกณฑ์ที่อธิบดีประกาศกำหนด(๓) นายแพทย์สาธารณสุขจังหวัด(๔) นิติกร สำนักงานสาธารณสุขจังหวัดการปฏิบัติหน้าที่ตามวรรคสามให้พนักงานเจ้าหน้าที่ถือปฏิบัติตามขอบเขตอำนาจหน้าที่และความรับผิดชอบในการปฏิบัติราชการด้วยพนักงานเจ้าหน้าที่ระดับ ๒ สังกัดส่วนราชการอื่น ให้แต่งตั้งจากผู้ซึ่งดำรงตำแหน่งดังนี้(๑) ผู้อำนวยการสำนักเทคโนโลยีชีวภัณฑ์สัตว์กรมปศุสัตว์(๒) ผู้อำนวยการสถาบันสุขภาพสัตว์แห่งชาติ กรมปศุสัตว์(๓) ผู้อำนวยการสำนักตรวจสอบคุณภาพสินค้าปศุสัตว์กรมปศุสัตว์(๔) ผู้อำนวยการกองวิจัยและพัฒนาสุขภาพสัตว์น้ำกรมประมงข้อ ๖ ในกรณีที่มีเหตุฉุกเฉิน หรือมีเหตุจำเป็นรัฐมนตรีอาจแต่งตั้งบุคคลซึ่งมีความรู้ความเชี่ยวชาญ มีผลงาน และมีประสบการณ์เฉพาะด้านเชื้อโรคหรือพิษจากสัตว์ เป็นพนักงานเจ้าหน้าที่พิเศษเฉพาะกรณีได้หมวด ๒หลักเกณฑ์วิธีการ และเงื่อนไขการใช้อำนาจการดำเนินการและวิธีปฏิบัติหน้าที่ ข้อ ๗ พนักงานเจ้าหน้าที่ให้มีอำนาจ ดังต่อไปนี้(๑) พนักงานเจ้าหน้าที่ระดับ ๑มีอำนาจตามมาตรา ๔๑ (๑) (๒) (๓) และ (๔) แห่งพระราชบัญญัติเชื้อโรคและพิษจากสัตว์พ.ศ. ๒๕๕๘ ในการกำกับดูแลเฉพาะเชื้อโรค กลุ่มที่ ๑ เชื้อโรค กลุ่มที่ ๒และพิษจากสัตว์ทุกกลุ่ม(๒) พนักงานเจ้าหน้าที่ระดับ ๒มีอำนาจตามมาตรา ๔๑ (๑) (๒) (๓) และ (๔) แห่งพระราชบัญญัติเชื้อโรคและพิษจากสัตว์พ.ศ. ๒๕๕๘ ในการกำกับดูแลเชื้อโรคและพิษจากสัตว์ทุกกลุ่ม(๓) พนักงานเจ้าหน้าที่พิเศษ มีอำนาจตามมาตรา ๔๑ (๑)และ (๒) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ ในการกำกับดูแลเชื้อโรคและพิษจากสัตว์ทุกกลุ่มข้อ ๘ ในกรณีที่มีเหตุผลและความจำเป็นหรือเพื่อพิสูจน์การกระทำความผิดตามกฎหมายว่าด้วยเชื้อโรคและพิษจากสัตว์พนักงานเจ้าหน้าที่อาจมีหนังสือเรียกบุคคลใดมาให้ถ้อยคำหรือให้ส่งคำชี้แจง เอกสารข้อมูล หลักฐาน หรือวัตถุใดที่จำเป็นเพื่อตรวจสอบหรือประกอบการพิจารณาหรือเพื่อใช้เป็นพยานหลักฐานก็ได้โดยให้รายงานเพื่อขอความเห็นชอบจากอธิบดีตามแบบแนบท้ายประกาศการทำหนังสือเรียกบุคคลใดมาให้ถ้อยคำหรือให้ส่งคำชี้แจง เอกสารข้อมูล หลักฐานหรือวัตถุใดที่จำเป็นเพื่อตรวจสอบหรือประกอบการพิจารณาหรือเพื่อใช้เป็นพยานหลักฐานตามวรรคหนึ่งให้มีรายละเอียดตามแบบแนบท้ายประกาศการให้ถ้อยคำให้พนักงานเจ้าหน้าที่จัดทำบันทึกถ้อยคำไว้เป็นลายลักษณ์อักษรตามแบบแนบท้ายประกาศและให้ผู้ให้ถ้อยคำหรือผู้ชี้แจงลงลายมือชื่อในบันทึกดังกล่าวไว้เป็นหลักฐานหากผู้ให้ถ้อยคำ หรือผู้ชี้แจงไม่ยินยอมลงลายมือชื่อ ให้พนักงานเจ้าหน้าที่บันทึกเหตุดังกล่าวไว้ในบันทึกถ้อยคำพร้อมลงลายมือชื่อกำกับการบันทึกดังกล่าวในการให้ถ้อยคำ พนักงานเจ้าหน้าที่อาจจะบันทึกภาพหรือเสียงด้วยก็ได้ข้อ ๙ ในกรณีที่พนักงานเจ้าหน้าที่มีหนังสือเรียกให้บุคคลใดส่งเอกสารข้อมูล หลักฐานหรือวัตถุใดที่จำเป็นเพื่อประกอบการพิจารณาหรือเพื่อใช้เป็นพยานหลักฐานในการพิสูจน์การกระทำความผิดเมื่อได้รับมอบสิ่งดังกล่าวนั้นแล้วให้พนักงานเจ้าหน้าที่จัดทำบันทึกการรับมอบสิ่งดังกล่าวทั้งหมด โดยจะต้องมีรายละเอียดตามแบบแนบท้ายประกาศข้อ ๑๐ เมื่อพิจารณาแล้วเสร็จหากสิ่งที่ได้รับมอบเพื่อประกอบการพิจารณาหรือพิสูจน์การกระทำความผิดตามกฎหมายว่าด้วยเชื้อโรคและพิษจากสัตว์ไม่ได้ถูกนำส่งต่อเจ้าพนักงานสอบสวนหรือศาลให้พนักงานเจ้าหน้าที่ดำเนินการจัดส่งสิ่งที่ได้รับมอบคืนให้แก่ผู้เป็นเจ้าของผู้มีสิทธิครอบครอง หรือผู้จัดส่งภายในสามสิบวันด้วยวิธีการที่เหมาะสมในกรณีที่พนักงานเจ้าหน้าที่ประสงค์จะสำเนาหรือจัดเก็บภาพถ่ายของสิ่งที่ได้รับมอบดังกล่าวไว้เพื่อประกอบการพิจารณาหรือการดำเนินการตามกฎหมายอื่นใดที่เกี่ยวข้องต่อไปในภายหลังให้สามารถกระทำได้และหากมีเหตุอันสมควรหรือมีความจำเป็น ให้จัดเก็บเอกสารต้นฉบับหรือวัตถุดังกล่าวไว้โดยแจ้งต่อผู้เป็นเจ้าของผู้มีสิทธิครอบครอง หรือผู้จัดส่งทราบภายในสามสิบวันข้อ ๑๑ ในกรณีที่มีเหตุผลและความจำเป็นหรือมีเหตุอันควรสงสัยที่จะต้องเข้าไปในสถานที่ของผู้รับหนังสือรับรองการแจ้งหรือผู้รับใบอนุญาตหรือบุคคลใดเพื่อตรวจสอบข้อเท็จจริงเกี่ยวกับการกระทำความผิดตรวจสอบวัตถุที่ใช้ในการกระทำความผิด วัตถุที่มีไว้เป็นความผิดหรือวัตถุที่จะนำไปใช้กระทำความผิด รวมทั้งการกระทำใดที่อาจเป็นการฝ่าฝืนกฎหมายว่าด้วยเชื้อโรคและพิษจากสัตว์หรือการไม่ปฏิบัติตามเงื่อนไขที่กำหนดในการรับหนังสือรับรองการแจ้งหรือใบอนุญาตผลิต นำเข้า ส่งออก ขาย นำผ่านหรือมีไว้ในครอบครองเชื้อโรคหรือพิษจากสัตว์ ให้พนักงานเจ้าหน้าที่รายงานเพื่อขอความเห็นชอบจากอธิบดีตามแบบพนจ. ๕ ท้ายประกาศนี้เมื่อได้รับความเห็นชอบจากอธิบดีแล้วกรณีจำเป็นต้องมีการค้นให้พนักงานเจ้าหน้าที่ดำเนินการยื่นขอหมายค้นจากศาลและร้องขอต่อเจ้าหน้าที่ตำรวจเพื่อเข้าร่วมทำการตรวจค้นด้วยข้อ ๑๒ ในการจัดการตามหมายค้นให้พนักงานเจ้าหน้าที่และเจ้าหน้าที่ตำรวจดำเนินการตามบทบัญญัติแห่งประมวลกฎหมายวิธีพิจารณาความอาญาข้อ ๑๓ ภายหลังดำเนินการตรวจค้นแล้วเสร็จ ให้พนักงานเจ้าหน้าที่ผู้เป็นหัวหน้าในการปฏิบัติการจัดทำรายงานเสนอต่ออธิบดีภายในวันทำการถัดไปพร้อมทั้งรายงานต่อศาลภายในระยะเวลาที่ศาลกำหนดข้อ ๑๔ ในกรณีที่ค้นพบเอกสารหรือหลักฐานที่ใช้ในการกระทำความผิดหรือมีไว้เป็นความผิด หรือวัตถุที่จะนำ ไปใช้กระทำ ความผิด ให้พนักงานเจ้าหน้าที่ใช้อำนาจตามมาตรา ๔๑ (๔) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ในการเรียกให้ผู้ที่ครอบครองเอกสาร หรือหลักฐานดังกล่าวส่งมอบเอกสารหรือหลักฐานนั้นต่อพนักงานเจ้าหน้าที่โดยพลันในกรณีที่ผู้ครอบครองเอกสารหรือหลักฐานดังกล่าวไม่ปฏิบัติตามคำสั่งตามมาตรา๔๑ (๔) แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ให้พนักงานเจ้าหน้าที่จัดทำบันทึกรายละเอียดของเอกสารหรือหลักฐานดังกล่าวโดยระบุสถานที่อยู่สภาพ และผู้เป็นเจ้าของหรือผู้ครอบครอง หรือผู้ควบคุมดูแลเอกสารหรือหลักฐานดังกล่าวให้ชัดเจนเพื่อใช้ประกอบการดำเนินการตามมาตรา ๕๗ แห่งพระราชบัญญัติเชื้อโรคและพิษจากสัตว์พ.ศ. ๒๕๕๘ ต่อไปประกาศณ วันที่ ๒๘ สิงหาคม พ.ศ. ๒๕๖๐ปิยะสกลสกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. แบบรายงานเพื่อขอความเห็นชอบเรียกบุคคลมาให้ถ้อยคำหรือส่งคำชี้แจง(แบบ พนจ. ๑)๒. หนังสือเรียกบุคคลใดมาให้ถ้อยคำหรือให้ส่งคำชี้แจงเอกสาร ข้อมูล หลักฐานหรือวัตถุใดที่จำเป็น (แบบ พนจ. ๒)๓. บันทึกถ้อยคำ (แบบ พนจ. ๓)๔. บันทึกการรับมอบ (แบบ พนจ. ๔)๕. แบบรายงานเพื่อขอความเห็นชอบเข้าตรวจสอบสถานที่(แบบ พนจ. ๕)(ดูข้อมูลจากภาพกฎหมาย)พัชรภรณ์/อัญชลี/จัดทำ๖ ตุลาคม ๒๕๖๐ปริญสินีย์/ตรวจ๒๗ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๕ ง/หน้า ๖/๔ ตุลาคม ๒๕๖๐